**Priprava in izvedba praznikov v župniji in vloga članov ŽPS ter drugih sodelavcev v župniji**

PRAZNIK: CVETNA NEDELJA

SIMBOLI in vidna znamenja (ki v vaši župniji zaznamujejo ta praznik):

* blagoslov zelenja, oljke, butaric;
* velika butara pri oltarju, pred cerkvijo,
* križev pot,
* spovedovanje,
* Božji grob (zelo star) - se ga postavi že na cvetno nedeljo,
* branje pasijona,
* procesija in blagoslov,
* zvonjenje.

|  |  |
| --- | --- |
| Vloge | Naloge, ki jih ima posamezna vloga v vaši župniji v času priprave na praznik in na dan cvetne nedelje - izhajajte iz izkušenj v vaši župniji. |
| KRASLIKE IN ČISTILKE CERKVE | * Čiščenje pred sv. mašo in po njej, * priprava oltarja in prostora, * čiščenje župnišča, * generalno čiščenje - menjava generacij (starši veroučencev), * izbor cvetja in dogovor o krasitvi, * župljani darujejo cvetje/zelenje, * tudi čiščenje in ureditev okolice, * priprava oljčnih vejic. |
| BRALCI BERILA | * Branje pasijona (priprava več bralcev), * razdelitev vlog v pasijonu in bralna vaja, * berila, prošnje, uvod v Oče naš, * priprava zunanjega ozvočenja. |
| MEŽNARJI | * Priprava prostora in opreme za blagoslov zelenja, * zelenje za duhovnika in ministrante (s krasilkami), * veliko različnega dela (odklepanje, ozvočenje, pospravljanje, pobiranje pušice, postavitev simbolov), * dogovor s policijo glede procesije, * vaje z ministranti za pravilen potek bogoslužja, * priskrbijo kadilnico, sveče, vodo za blagoslov, hostije. |
| DELILCI OBHAJILA | * Razporeditev, da niso vsi pri eni maši, * tudi obhajanje starejših na domu, * pomoč pri obredu. |
| MLADINA IN OTROCI | * Priprava uvodov, prošenj – sodelovanje pri liturgiji, * prinesejo butarice, * udeležba na oratorijskem dnevu, kjer se izdeluje butarice, * sodelovanje v pevskih zborih, * birmanci/mladi pripravijo velike butare pred cerkvijo, * obiskovanje bolnih in ostarelih, * organiziranje iger, * nošenje simbolov. |
| ANIMATORJI | * Oratorijski dan, * birmanske skupine, * preberejo, kakšen bo potek, usmerjajo ljudi. |
| MINISTRANTI | * Ministrantske vaje – razporeditev in razdelitev služb med mašo, * organiziranje blagoslova, * čiščenje oblek. |
| STALNI DIAKONI | * Sodelovanje pri obredu, * branje evangelija pri blagoslovu zelenja in med mašo. |
| PEVCI | * Izbor pesmi in pevske vaje z zborom, * dogovor z župnikom, * petje pasijona, * priprava razporeda sodelovanja zborov pri različnih mašah. |
| SKUPINE | * Zakonska, molitvena – organizacija križevih potov na podružnicah, * jasličarji – postavitev pasijonskih jaslic. |
| ZAKRISTAN | * Zvonjenje, * priprava platna in pesmi, * priprava duhovniških oblačil, * skrb za urejenost ministrantov, * poskrbi za bandere, * pripravi prostor za blagoslov. |
| KARITAS | * Obdarovanje in obisk bolnih ter starejših (tudi v DSO), * organizacija spovedi za starejše, * objava za 'zbiranje' žegna za obrobne, * pošiljanje voščilnic za veliko noč, * raznos oljk po domovih, * pogostitev po maši. |
| KATEHETI | * Predpriprava otrok: posebna pozornost na pomen praznika, razlaga simbolov, spodbuda k izdelavi butaric, * skupno nabiranje zelenja za pripravo butaric in razlaga, zakaj je vsaka stvar del butare, * organizacija spovedovanja otrok. |
| ŽUPNIK | * Maševanje oz. vodenje bogoslužja, * koordinacija in pregled nad potekom, * spovedovanje, * obisk bolnikov in starejših pred cvetno nedeljo, * organizacija prevoza oljk s Primorske, * priprava pridige (če je na ta dan). |

H katerim konkretnim aktivnostim bi lahko povabili posameznike, ki so pri bogoslužju prisotni, a do sedaj še niso imeli priložnosti sodelovanja?

* Izdelava butaric, oratorijski dan, čiščenje, nošenje bander.
* Pomembno je osebno povabilo – nagovor, pri tem je pomembno biti angažiran in pozoren, da zaznaš, kdo bi lahko kje sodeloval.
* V župniji predstaviti, kaj vse se dogaja, kaj je na voljo, katere skupine delujejo – dostikrat ne vemo, kaj vse imamo.

**POVZETEK IZMENJAVE IZKUŠENJ IN PREGLEDA NALOG ZA OBHAJANJE CVETNE NEDELJE 2023**

* blagoslov butaric je še vedno zelo živ običaj po vseh župnijah;
* procesija oz. sprevod ob vstopu v cerkev je lahko v sekulariziranem svetu način pričevanja vere in njen zunanji izraz;
* priprava butaric tako doma kot na skupnih delavnicah po župnijah ali soseskah je oblika prenosa tradicije na mlajše generacije, hkrati pa priložnost za skupaj preživeti čas in gradnjo odnosov;
* branje pasijona naj bo doživeto z namenom, da se njegova sporočilnost v čim večji meri prenese na poslušalce. Za lažje spremljanje se lahko po klopeh posameznikom razdeli besedilo ali pa se ga projicira na platno;
* objava podob priprav in samega praznovanja po družinah na župnijski spletni strani pomaga pri razumevanju pomena praznika in spodbuja vključevanje vsakega posameznika v skupno občestvo;
* molitev križevega pota v javnosti (npr. na grič ljubljanskega gradu) je tudi oznanjevanje vsem mimoidočim;
* v prazničnih dneh so dobrodošli obiski starejših in onemoglih po domovih;
* skupna priprava na spoved;
* praznovanje cvetne nedelje naj bo izraz skupnega občestva.

Ponekod je tradicija izdelovanja butar (oz. hvanc ali tudi beganc) res izjemno močna in precej presega župnijske okvire, saj se takrat vključi cela vas. Ta praznik torej predstavlja priložnost za oznanjevanje obrobnih kristjanov in tudi nevernih, saj pridejo na blagoslov zelenja tudi iz teh krogov.